Grundejerforeningen Hesselbjerg af 9/9 1969




                        Rågeleje d. 27.marts 2011
Referat af bestyrelsesmøde afholdt hos Verner Bay d. 27.marts 2011.
Til stede var:  Alice Dannerfjord Nielsen, Bent Nielsen, Gunnar Jagd-Nissen, Verner Bay,
                       Bent Hansen, Hanne Olsen og Steen Folke Nielsen

Mødet blev afholdt i henhold til den udsendte dagsorden (mail) af 20.marts 2011
Vanen tro gik bestyrelsen en tur i terrænet for at besigtige vinterens skader på veje og stier.
Alt så pænt ud. Der er ingen synlige skader på vejene og de seneste vejreparationer er fornemt udført. Det er planlagt at vi låner en traktorkost og foretager en grundig kantfejning af alle veje inden foråret sætter rigtig ind. Steen kontakter fa. Nordkysten i den sammenhæng.

1.        Der var ingen bemærkninger til sidste års sidste møde, der jo var afslutning med julefrokost 
     på restaurant Far til Fire i Gilleleje. 
2.        Bestyrelsen gennemgik planer for den kommende generalforsamling, der er berammet til
           søndag d. 22. maj kl. 10,00 på Blistrup Skole.


 - Bent og Alice sørger for bespisning og Steen sørger for drikkevarer.


 - Steen sikrer lokalet. Er aftalt med skolens pedel sidste år, men skal tjekkes. 


 - Bent og Steen sørger for dagsorden og øvrigt materiale til indkaldelsen.


 - Hanne og Alice pakker og sender.


 - Regnskab og beretning vedlægges indkaldelsen.


 - Hanne har begået et gennemgribende tekstarbejde af de eksisterende vedtægter med

  tilpasning til ny kommunale relationer, tilpasning til ny elektroniske kommunikations-


  forhold etc.


  Det blev vedtaget at Hannes materiale vedhæftes indkaldelsen til generalforsamlingen


  med henblik på drøftelse og eventuel beslutning.
           Bent Hansen er villig til indtræden i bestyrelsen i stedet for Steen, der ikke ønsker genvalg.

           Alice ønsker at udtræde af bestyrelsen, da vedtægter ikke giver mulighed for at to personer

           fra samme parcel har stemmeret, og ej heller er valgbare til bestyrelsen.
           Verner er på valg og vil modtage genvalg.

           Bent N. afsøger markedet for nye emner, der kunne tænke sig at deltage i bestyrelsesarbejdet.

           Bent N. var blevet orienteret om problemer mellem et par naboer på Lille Sandbjerg. 

           Da det har udviklet sig til advokatsag, mente Bent ikke at bestyrelsen skulle involveres i 

           tvisten. 

           Grundejerforeningen er blevet tilbudt rabatter på indkøb af malervarer fra Sadolin i Helsinge.
           Det aftaltes at disse tilbud - og lignende – lægges på foreningens hjemmeside.

          Vi har netop modtaget den årlige ejendomsvurdering for moseområdet. 

           Og den er fortsat 0,00kr.

           Spørgsmålet om fældning eller ikke fældning af birketræer ved Mosestien blev afsluttet med,
           at vi ikke ønsker at foretage fældning af træerne. Bent N. orienterer parterne om

           beslutningen.

3.        Sommerfestens fremtid blev drøftet.

           Gunnar foreslog at vi lod generalforsamlingen beslutte, om der skal være sommerfest mere.

           Og såfremt der er klar stemning for at sommerfesten skal gennemføres, og deltagerne vil  

           give en STOR HÅND med, vil bestyrelsen – som altid – stille talent og erfaring til rådighed.      
4.        Bent N. orienterede om Kommunens planer for kloakeringer i vort område. Der planlægges

           borgermøder i maj – juni måned, med orientering om vilkår, tidsplaner, økonomiske 

           konsekvenser for borgerne, mm.
5.        Steen orienterede om livets gang i Udsholt Vandværks bestyrelse. 
           Der er rigtig meget at se til, og der hersker et papirvælde at hidtil usete dimensioner. 

           Der arbejdes med udskiftning af vandmålere til fremtidig elektronisk aflæsning af alle
           forbrugsmålere. Dette forventes at give driftsledelsen mulighed for at ”få alle med”.   

           Der kæmpes ihærdigt med lokalisering af utætte vandledninger. I april måned startes et 

           entreprisearbejde i Rågeleje Nord, hvor mange gamle eternitledninger giver mange
           problemer.

           Årets generalforsamling i vandværket afholdes d. 15. maj på Blistrup Skole.

6.        Sandfodring af strande.

           Pt. foretages der ikke noget i sagen fra Gribskov Kommunes side. Man afventer beslutninger
           fra et møde mellem berørte parter i maj ( 13 eller 14 ), før udspil kommer til borgerhøring 
           mm.      
7.        Snerydning på vore veje.

 Der foreligger nu klare – og tilsyneladende ufravigelige – krav om, at vore veje skal holdes 

 ryddet for sne efter samme regler, som gælder for de offentlige veje i nærområderne.

 Vi vil tage emnet med – som bilag til generalforsamlingen – for en beslutning om, hvordan vi skal håndtere spørgsmålet, såvel praktisk som økonomisk.

Temaet er tilgængeligt på Kommunens hjemmeside.

8.        Næste møde.

           Der aftaltes ikke nyt møde. Dette vil ske i forsættelse af generalforsamlingen, når den ny

           bestyrelse konstitueres.

9.        Eventuelt.

Der blev talt om mulig skiltning på vore stier om henstilling til hunde, om at føre deres 
ejere i snor. Forsøg vil blive gjort – på skiltning.

Med disse ord sluttede et vellykket møde kl. 12.15. 

Tak til Birthe og Verner

Vh Steen

